Clovis Dardentor (suterot)

Clovis Dardentor tir braf berpot ke Jules Verne sanegayan bak 1896, tis tana karba ke Yona zultafa koyara nevatum.

 Vildeks 
Marcel Lornans is Jean Taconnat kosayikye vane Jazaira va int kototad, xialason va viltera va boniasa ervolia. Moe mila tota, Désirandelle kurenikeem tis avinkaf glastedik tir, do Agathocle kazokevese va Louise Elissane direfa aguntanikya ko Oran. Clovis Dardentor savsafe rabikye ke Perpignan dere tir, i axigik digis va tufacka. Nafa skedara wal bantan is toloye yikye zo layed. Ba artlapira, Dardentor va Marcel is Jean pu Elissane yasa atoer. Louise gan mempera ke Marcel ika aguntanye kalion zo levrotir. Tire Agathocle tir vodiskafe gu kotcoba don durimuca.

Jean va lana rieta luxeon linver : giwara va bli ke Dardentor enide gan bantan di zo tubronazbear. Va zeitafa katecta lasuredur, voxe balibeonon to Dardentor gradilur, giwason va Marcel az Jean. Bantan me jupekar kiren to Louise va krapol dratces va Dardentor aytar ise vanpir inaf bronazbeik. Azon va Marcel kurer. Ant Désirandelle yasa di tir yatkafa is muteskafa aze dimlapid.

 Koredik 
 Clovis Dardentor : savsafe miluntiasikye, 45-dafe
 Marcel Lornans : 22-dafe
 Jean Taconnat : inafe kosayikye, 22-dafe
 Louise Elissane : 20-dafa
 Elissane W-ya : inafa gadikya, nyobrafa
 Désirandelle W-ye : 55-dafe
 Désirandelle W-ya : inafa kurenikya, 50-dafa
 Agathocle Désirandelle : sinafe nazbeikye, aguntayane gu Louise Elissane 
 Patrice : kwikye ke Clovis Dardentor
 Bugarach redakik : dirgasikye va Argelès tota
 Bruno : selaropikye ke Argelès tota
 Moktani : nyapesikye

 Yunkexa 
Konaka yunkexa va berpot, koe piskura ke 1896

 Dere rupel 
 Jules Verne' : Francavaf suterotik ( 1828-1905 )
 (fr) Clovis Dardentor, dene Wikisource'' 

 Vuestexa 


Clovis Dardentor
Clovis Dardentor
Clovis Dardentor
Clovis Dardentor
Clovis Dardentor